Document ID: /roh_data/filtered/fineweb-2-filterrobots_roh.jsonl.gz/12717

Cumprà il pli bler material da guerra da la Svizra han il Danemarc, l'Indonesia e la Germania. Sin la glista actuala dals pajais d’export stattan 76 stadis. Latiers vai per pajais che dovran il material u ch’elavuran vinavant quel.
Critica e nunchapientscha
Tar la gruppa per ina Svizra senza armada Gsoa e l’ovra d’agid Terre des hommes frunta quai sin critica e nunchapientscha. La fatschenta cun la mort flureschia, scriva la Gsoa. Malgrà la crisa da corona pudess quest onn surpassar il record dal 2011 nua ch’igl era vegnì exportà material da guerra per 873 milliuns francs.
Sco dapi plirs onns furneschia la Svizra armas a pajais che sajan involvids en guerras. Uschia haja l’Arabia Saudita cumprà material da guerra da la Svizra per bun 3,8 milliuns francs. Il pajais saja cunresponsabel per la catastrofa en il Jemen.